Legal Document

Category: 1871

Text:
28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 961 της 25 Αυγ./ 4 Σεπτ. 1981 (ΦΕΚ Α΄ 242) Περί χρόνου μετεκπαιδεύσεως για την απόκτηση ειδικότητος Ιατροδικαστικής, Κυτταρολογίας και Πυρηνικής Ιατρικής. Έχοντας υπόψη: 1.Τις διατράξεις της παρ. 2 του άρθρ. 7 του Ν. Δ. 3366/1955 «περί ασκήσεως του ιατρικού επαγγέλματος και ιατρικών ειδικοτήτων και άλλων τινών διατάξεων». 2.Την υπ’ αριθ. ΖΙΑ/7392/15.9.67 κοινή απόφαση του Αντιπροέδρου της Κυβερνήσεως και των Υπουργών Οικονομικών και Κοινωνικών Υπηρεσιών. 3.Την υπ’ αριθ. 2/6.2.1981 γνωμοδότηση του Κεντρικού Επιστημονικού Συμβουλίου Ιατρικού και Οδοντιατρικού Προσωπικού. 4.Την υπ’ αριθ. 857/1981 γνωμοδότηση του Συμβουλίου της Επικρατείας, μετά από πρόταση του Υπουργού Κοινωνικών Υπηρεσιών, αποφασίζουμε: Άρθρο μόνο.-Ο συνολικός χρόνος μετεκπαιδεύσεως των ιατρών για την απόκτηση κάθε μιας από τις ειδικότητες «Ιατροδικαστική « «Κυτταρολογία» και «Πυρηνική Ιατρική» που προβλέπονται αντίστοιχα από τις διατάξεις : του από 27.12.1956 Β. Δ/τος «περί προσθήκης της Ιατροδικαστικής εις τα;ς Ιατρικάς ειδικότητας» (ΦΕΚ 5/1957 τ.Α΄), του υπ’ αριθ. 304/1962 Β. Δ/τος «περί προσθήκης της Κυτταρολογίας εις τας ιατρικάς ειδικότητας» (ΦΕΚ 75/1962 τ. Α΄), όπωςς τούτο τροποποιήθηκε με το υπ’ αριθ. 495/1972 Β. Δ/γμα (ΦΕΚ 144/1972 τ. Α΄) και του υπ’ αριθ. 674/1972 Β. Δ/τος «περί προσθήκης της Πυρηνικής Ιατρικής εις τας ιατρικάς ειδικότητας (ΦΕΚ 194/1972 τ. Α΄) ορίζεται, σύμφωνα με το αντίστοιχο εκπαιδευτικό πρόγραμμα ως εξής: Ιατροδικαστική : 3 χρόνια. Από αυτά: 1 χρόνος Παθολογική Ανατομική και 30 μήνες Κυτταρολογία. Για όσους έχουν πάρει την ειδικότητα της Παθολογικής Ανατομικής και θέλουν να πάρουν και την ειδικότητα της Κυτταρολογίας, 30 μήνες Κυτταρολογία. Πυρηνική Ιατρική: 4 χρόνια. Από αυτά: 1 χρόνος Παθολογία και 3 χρόνια Πυρηνική Ιατρική ως εξής: 5 μήνες θεωρητική εκπαίδευση, 1 μήνας πρακτικές ασκήσεις 2 1/2 χρόνια πρακτική εξάσκηση σε Τμήμα Πυρηνικής Ιατρικής. 584 34.Ζ.β.28 Ιατρικές Ειδικότητες